Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: felkérte Debrecen polgármesterét, hogy kezdeményezze Debrecen Megyei Jogú Város Közgyűlésének a fizető és kizárólagos igénybevételű várakozóhelyek használatának szabályozásáról szóló 20/1993. (V. 24.) Kr. sz. rendelet olyan módosítását, amely szerint a fizető övezetben állandó lakcímmel és
Paragraph Index: 373

felkérte Debrecen polgármesterét, hogy kezdeményezze Debrecen Megyei Jogú Város Közgyűlésének a fizető és kizárólagos igénybevételű várakozóhelyek használatának szabályozásáról szóló 20/1993. (V. 24.) Kr. sz. rendelet olyan módosítását, amely szerint a fizető övezetben állandó lakcímmel és gépkocsival rendelkező lakosok számára ingyenes a parkolás. Az ajánlásra való válaszadásra nyitva álló határidő még nem telt el. OBH 5622/96. Az Alkotmány 70/A. §-ában meghatározott hátrányos megkülönböztetés tilalmával összefüggésben, tekintettel a 70/E. §-ban meghatározott szociális biztonsághoz való jogra, visszássághoz vezet az a megkülönböztetés, amely ésszerű indok nélkül zárja ki a közlekedési kedvezmények köréből azokat az idős állampolgárokat, akiknek mindennapi élete szükségessé teszi komp vagy hajó gyakori igénybevételét. A panaszos az állampolgári jogok országgyűlési biztosához intézett beadványában, sérelmezte, hogy a Vác és Tahitótfalu között üzemelő kompon a 70 éven felüliek nem részesülnek utazási kedvezményben. 1995 óta a Vác és Tahitótfalu között közlekedő kompot egy kft. üzemelteti. A nyugdíjasok a kompon nem részesülnek utazási kedvezményben. A közforgalmú személyszállítási utazási kedvezményekről szóló 13/1991. (I. 18.) Korm. rendelet a Magyar Hajózási Rt. menetrend szerinti járatain történő utazáshoz csak az országgyűlési képviselők és a hadirokkantak számára állapított meg díjmentességet, az idősebbeket az 50%-os kedvezményre jogosultak körébe sem vette be. A Közlekedési, Hírközlési és Vízügyi Minisztérium 1997. január 10-i tájékoztatása szerint az utazási feltételekről szóló jogszabályok a hetven éven felüli állampolgárok részére a belvízi személyszállítás és a révközlekedés területén korábban sem állapítottak meg díjmentességet, így a kedvezmény hiánya jogi szempontból nem kifogásolható. A vizsgálat megállapította, hogy a közforgalmú személyszállítási utazási kedvezményei a hetven éven felüli állampolgárok részére a menetrend szerinti helyi tömegközlekedés 1999/79/II. szám területén, valamint az országos közforgalmú vasutak vonalaira, a helyközi (távolsági) menetrend szerinti autóbusz-közlekedésre és az elővárosi vasutakra (Budapesti Közlekedési Vállalat Helyiérdekű Vasútra) egyaránt ingyenes utazást biztosított a 70 éven felülieknek. A kormányrendelet egyedül a belvízi személyszállítás és a révközlekedés vonalain történő közlekedés esetére nem állapított meg díjmentességet a meghatározott kort elérő állampolgárok részére. Az országgyűlési biztos általános helyettese megállapította, hogy ez a megkülönböztetés indokolatlanul zárta ki a kedvezmény köréből azokat az állampolgárokat, akiknek mindennapi élete szükségessé teszi komp vagy hajó gyakori igénybevételét. 1997 decemberében kelt levelében a miniszterelnöktől kért tájékoztatást, hogy tervezik-e az utazási kedvezmény kiterjesztését a vízi közlekedésre. A megkeresést követően a közforgalmú személyszállítási utazási kedvezményekről hozott új, 287/1997. (XII. 29.)

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes